GESINSDIENS 28 JANUARIE TYDENS DIE 10:00 EREDIENS
Die Kerkraad wil graag sy verantwoordelikheid om ouers en kinders in hulle verhouding met die Here te begelei en toe te rus, nakom. Daarom is ons opgewonde om n erediens, gefokus op gesinne, aan te bied. Hierdie eredienste is daarop gemik om aan ouers en kinders Bybelse leiding te gee ten opsigte van geloofwaarhede waarmee hulle gekonfronteer word. Dit volg die gewone liturgie, maar word eenvoudiger aangebied met voldoende geleentheid vir interaksie, gesprek, verduideliking en praktiese toepassing van die geloofswaarhede. Hoewel hierdie eredienste spesifiek op ouers en hulle kinders toegespits word, is dit nie eksklusief vir hulle nie. Almal is welkom: Enkelouer gesinne, gesinne sonder kinders, oupas, oumas, enkellopendes ens. Die eerste erediens vind plaas op Sondag 28 Januarie tydens die 10:00 erediens. Volgende geleenthede sal gekommunikeer word.
VROUESAAMTREK 10 MAART 2018
Ons gemeente bied op Saterdag 10 Maart 2018 die saamtrek aan. Kom bespreek vanaf Sondag 21 Januarie jou plek om teleurstelling te voorkom. Spreker: Prof Fika Janse van Rensburg. Tema: Skuil onder God se vleuels (Rut 2:12). Koste: R110 per persoon. Drag: Vrolik. Hoop om elkeen van julle daar te sien!